## 02091 Ured Komisije za odnose s vjerskim zajednicama

Komisija za odnose s vjerskim zajednicama (Komisija), osnovana je kao međuresorno tijelo Vlade RH na temelju Zakona o pravnom položaju vjerskih zajednica. Sukladno navedenom zakonu Komisija provodi akte koji uređuju odnos države i vjerskih zajednica, te razmatra pitanja od značenja za položaj i djelovanje vjerskih zajednica.

Ured Komisije djeluje kao stručna služba Vlade RH i stručna je podrška radu Komisije, te radu mješovitih komisija i povjerenstava koja su osnovana sukladno međunarodnim ugovorima sa Svetom Stolicom i ugovorima Vlade RH i vjerskih zajednica o pitanjima od zajedničkog interesa.

Unutar sustava državne uprave Ured Komisije koordinira i surađuje sa tijelima državne uprave na ostvarivanju institucionalnog (kolektivnog) aspekta slobode vjeroispovijedi, te neposredno surađuje i pruža pomoć vjerskim zajednicama na ostvarivanju prava vjerskih zajednica propisanih Ustavom RH, međunarodnim ugovorima i konvencijama, zakonima RH i ugovorima sklopljenim između Vlade RH i vjerskih zajednica.

Sve navedeno Ured Komisije obavlja kontinuirano te će isto obavljati i u narednom proračunskom razdoblju.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 02091 | 3.375.579 | 3.740.906 | 3.853.659 | 3.851.534 | 3.850.645 | 103,0 |

### 3916 ODNOSI REPUBLIKE HRVATSKE I VJERSKIH ZAJEDNICA

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 3916 | 106.222 | 120.757 | 121.160 | 121.690 | 120.801 | 100,3 |

Cilj 1. Uređenje odnosa Republike Hrvatske i vjerskih zajednica

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Potpuna primjena pravnog okvira kojim se uređuje odnos države i vjerskih zajednica. | Ured Komisije izrađuje akte kao stručna i administrativna potpora rada Komisije za odnose s vjerskim zajednicama, akte vezane uz suradnju s nadležnim ministarstvima i drugim državnim institucijama kao i akte koji se odnose na suradnju s vjerskim zajednicama | broj izlaznih akata | 160 | Ured Komisije | 165 | 175 | 180 |

#### A872001 ADMINISTRACIJA I UPRAVLJANJE

Zakonske i druge pravne osnove

-Zakon o pravnom položaju vjerskih zajednica,

-Uredba o osnivanju Komisije za odnose s vjerskim zajednicama i Ureda Komisije za odnose s vjerskim zajednicama,

-Međunarodni Ugovori između Svete Stolice i RH

-Ugovori o pitanjima od zajedničkog interesa

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A872001 | 104.816 | 118.387 | 119.301 | 119.566 | 118.677 | 100,8 |

U okviru aktivnosti A872001 Administracija i upravljanje planirana su sredstva u iznosu 119.301,00 eura za 2024. godinu, 119.566,00 eura za 2025. godinu te 118.677,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

Planirana su sredstva u iznosu 107.640,00 eura za 2024. godinu, 108.675,00 eura za 2025. godinu te 108.768,00 eura za 2026. godinu. Sredstva su planirana za tri državna službenika.

32 Materijalni rashodi

Planirana su sredstva u iznosu 10.248,00 eura za 2024. godinu, 10.275,00 eura za 2025. godinu te 9.293 eura za 2026. godinu. Sredstva su planirana za uredski materijal i za službena putovanja u inozemstvo kao i terenske kontrole korištenja sredstava donacija isplaćenih iz Državnog proračuna Republike Hrvatske vjerskim zajednicama, naknade za prijevoz, za rad na terenu i odvojeni život, uredske potrepštine, stručnu literaturu i knjige, materijal za higijenske potrebe i čišćenje, sitni inventar (lampe), telekomunikacijske usluge, uslugu zatvaranja vrata, najam fotokopirnog uređaja, računalne usluge, tiskanje posjetnica i službenih iskaznica, reprezentaciju i vijence.

34 Financijski rashodi

Planirana su sredstva u iznosu 17,00 eura za svaku godinu planiranja.

42 Rashodi za nabavu proizvedene dugotrajne imovine

Planirana su sredstva u iznosu 1.396,00 eura za 2024. godinu, 599,00 eura za 2025. godinu te 599,00 eura za 2026. godinu. Sredstva su planirana za uredsku opremu i namještaj.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
|  |  |  |  |  |  |  |  |

#### K872002 INFORMATIZACIJA

Zakonske i druge pravne osnove

Uredba o općim pravilima za unutarnje ustrojstvo tijela državne uprave,

Uredba o osnivanju Komisije za odnose s vjerskim zajednicama i Ureda Komisije za odnose s vjerskim zajednicama

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K872002 | 1.406 | 2.370 | 1.859 | 2.124 | 2.124 | 78,4 |

U okviru kapitalnog projekta K872002 Informatizacija planirana su sredstva u iznosu 1.859,00 eura za 2024. godinu,2.124,00 eura za 2025. godinu te 2.124,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 266,00 eura za 2024. godinu, 531,00 eura za 2025. godinu te 531,00 eura za 2026. godinu.

Sredstva su planirana za Microsoft licence.

42 Rashodi za nabavu proizvedene dugotrajne imovine

Planirana su sredstva u iznosu 1.593,00 eura za svaku godinu planiranja.

Sredstva su planirana za obnovu računalne opreme.

### 3917 POTPORE VJERSKIM ZAJEDNICAMA

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 3917 | 3.269.357 | 3.620.149 | 3.732.499 | 3.729.844 | 3.729.844 | 103,1 |

Cilj 1. Pružanje potpore vjerskim zajednicama

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Potpuna primjena odredbi Ugovora sa vjerskim  zajednicama | Ured Komisije izrađuje Protokole o izvršavanju određenih financijskih obveza RH prema pojedinim vjerskim zajednicama | % | 100 | Ured Komisije | 100 | 100 | 100 |

#### A872003 POTICAJI PREMA UGOVORIMA VLADE RH I VJERSKIH ZAJEDNICA

Zakonske i druge pravne osnove

-Zakon o pravnom položaju vjerskih zajednica čl.17 stavak 2,

-Uredba o osnivanju Komisije za odnose s vjerskim zajednicama i Ureda Komisije za odnose s vjerskim zajednicama,

-Ugovori o pitanjima od zajedničkog interesa

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A872003 | 3.269.357 | 3.620.149 | 3.732.499 | 3.729.844 | 3.729.844 | 103,1 |

U okviru aktivnosti A872003 Poticaji prema ugovorima Vlade RH i vjerskih zajednica planirana su sredstva u iznosu 3.732.499,00 eura za 2024. godinu, 3.729.844,00 eura za 2025. godinu te 3.729.844,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 2.987,00 eura za svaku godinu planiranja. Sredstva su planirana za održavanje aplikacije za praćenje izvještaja i troškova dodijeljenih proračunskih sredstava vjerskim zajednicama.

38 Ostali rashodi

Planirana su sredstva u iznosu 3.726.857,00 eura za svaku godinu planiranja.

Sredstva su planirana za 8 ugovora sa vjerskim zajednicama.

Vjerske zajednice koje imaju sklopljen ugovor o pitanjima od zajedničkog interesa s RH ostvaruju na temelju navedenih ugovora pravo na financijska sredstva iz Državnog proračuna RH. Prepoznajući društveno korisno djelovanje vjerskih zajednica u vjerskom, kulturnom i obrazovnom području, u namjeri stvaranja i održavanja boljih uvjeta vjerskog djelovanja i u cilju uzajamne suradnje za dobrobit svih građana bez obzira na vjersko uvjerenje, RH daje vjerskim zajednicama materijalna sredstva za njihovo djelovanje.

Potpore vjerskim zajednicama daju se za namjene označene u odredbi članka 17. stavka 2. Zakona o pravnom položaju vjerskih zajednica. U novčani iznos koji se na temelju ugovora o pitanjima od zajedničkog interesa isplaćuje pojedinoj vjerskoj zajednici također su, uključeni troškovi za uzdržavanje vjerskih službenika, pastoralno djelovanje i dušobrižničku skrb, troškovi izgradnje i uzdržavanja vjerskih objekata, zgrada vjerskih zajednica i vjerskih središta, koja nisu u popisu kulturnih dobara, te doprinos za karitativnu djelatnost vjerskih zajednica.

Davanjem potpora vjerskim zajednicama u sklopu gore navedenog programa nastoje se poboljšati uvjeti za vjersko djelovanje vjerskih zajednica i suradnja države i vjerskih zajednica za opću dobrobit.

Polazište na kojima se zasnivaju izračuni potrebnih sredstava ovisi o Protokolima sklopljenim sa svakom vjerskom zajednicom. U svakom Protokolu, a sukladno Ugovorima o pitanjima od zajedničkog interesa, definiran je broj organizacijskih jedinica pojedine vjerske zajednice kako je i niže prikazano u navedenim formulama, koje služe za konačan izračun naveden u Protokolu.

Broj parohija/broj dušobrižnika određen Ugovorom (x) \* bruto osnovica za izračun plaća javnih i državnih službenika i namještenika za tekuću godinu (y),

Broj osnovica određenih Ugovorom (x) \* bruto osnovica za izračun plaća javnih i državnih službenika i namještenika za tekuću godinu (y),

Broj džemata/broj dušobrižnika određen Ugovorom (x) \* bruto osnovica za izračun plaća javnih i državnih službenika i namještenika za tekuću godinu (y).

Sukladno navedenim polazištima za izračun potrebnih sredstava Ured Komisije izvršava rekapitulaciju ukupnog i pojedinačnog iznosa financijskih sredstava koje je potrebno isplatiti tijekom financijskog razdoblja sukladno Ugovorima o pitanjima od zajedničkog interesa koje je Vlada RH sklopila sa vjerskim zajednicama, izrađuje nacrt teksta Protokola o izvršavanju određenih financijskih obveza RH prema pojedinim vjerskim zajednicama (Protokol) te priprema Protokole za potpis s vjerskim zajednicama, dostavlja potpisane Protokole i rekapitulacije ukupnih sredstava prema potpisanim Protokolima Uredu za opće poslove Hrvatskoga sabora i Vlade Republike Hrvatske, dostavlja kvartalne iznose koje je potrebno isplatiti pojedinoj vjerskoj zajednici i rokove za isplatu kvartalnih iznosa.

42 Rashodi za nabavu proizvedene dugotrajne imovine

Planirana su sredstva u iznosu 2.655,00 eura za 2024. godinu. Sredstva su planirana za eventualnu nadogradnju aplikacije za praćenje izvještaja i troškova dodijeljenih proračunskih sredstava vjerskim zajednicama.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Potpisani protokoli    sa vjerskim zajednicama | Ured Komisije izrađuje Protokole o izvršavanju određenih financijskih obveza RH prema pojedinim vjerskim zajednicama | broj protokola | 9 | Ured Komisije | 9 | 9 | 9 |